তারিন ১৯৮৫ সালে জাতীয় সাংস্কৃতিক প্রতিভা অন্বেষণ "নতুন কুঁড়ি" তে অভিনয়, নাচ এবং গল্প বলাতে প্রথম হন। তখন থেকেই তিনি শিশু শিল্পী হিসাবে ছোট পর্দায় কাজ শুরু করেন। তিনি ওস্তাদ হাসান ইকরাম উল্লাহ্‌-এর কাছে শাস্ত্রীয় সংগীতে তালিম নেন।  ছােট বেলায় গানের মিউজিক শুনলেই তিনি নাচতেন। আরাে ছিল মিমিক্রি করার অভ্যেস। নাচের প্রতি আগ্রহ দেখে মা তাহমিনা বেগম সাড়ে তিন বছরের তারিন কে ভর্তি করিয়ে দেন তপন দাস গুপ্তার কাছে। ১৯৮২ সালে তিনি নাচ শেখা শুরু করেন। ১৯৮৪ সালে তিনি প্রথম সাংস্কৃতিক অনুষ্ঠানে তিনি নৃত্য পরিবেশন করেন। এবং সেসম নামকরা কয়েকটি পত্রিকায় সে অনুষ্ঠানের ছবিও প্রকাশিত হয়। ধীরে ধীরে কুমিল্লার তিনি পরিচিতি পান। সরকারি বিভিন্ন অনুষ্ঠান হলেই ডাক পরতাে শিশু শিল্পী তারিনের। ছােট থেকেই তিনি বেড়ে উঠেছেন একটি সাংস্কৃতিক পরিমণ্ডলে। যেহেতু মা তাহমিনা বেগম বকুল ছিলেন একজন সংস্কৃতিমনা সুর পিয়াসী। পাঁচ বােনের মধ্যেই তিনি ছিলেন সবার ছােট। সে জন্য সব বােনদের কাছে পেয়েছেন আদর এবং ভালবাসা। এবং সংস্কৃতিতে দক্ষ হয়ে উঠার সহযােগিতা পেয়েছেন।

চলচ্চিত্র
গায়িকা
টেলিভিশন অভিনয়
প্রাথমিক জীবন